Henved 50 år senere var [[poet]]en Thomas Wyatts sønnesøn George Wyatt ([[1553]]-[[1624]]) den første, der anklagede Jane for at have været en dårlig hustru. I sin bog ''The Life of Anne Boleyn'', delvis baseret på Annes [[hofdame]] Anne Gainsfords erindringer,<ref>[https://spartacus-educational.com/George_Wyatt.htm George Wyatt<!-- Botgenereret titel -->]</ref> kaldte han Jane "''sin mands anklager, som tilmed søgte hans [[blod]]''", men Wyatt underbygger ikke sin anklage. Hans bog var bestilt af [[ærkebiskop af Canterbury|ærkebiskoppen af Canterbury]] for at tjene som modvægt til datidens katolske [[propaganda]], der verserede på kontinentet. Han fremstiller Anne Boleyn nærmest som en protestantisk [[martyr]], og da hendes datter Elizabeth sad på tronen med henvisning til sin nedstamning fra [[huset Tudor]], kunne George Wyatt ikke lægge skylden for Anne Boleyns død der, hvor den hørte hjemme, på hendes mand kong Henrik. Fordi Jane havde været [[katolik]] og veninde af [[Mary 1. af England|dronning Maria]], var det nærliggende at gøre hende til [[syndebuk]].<ref name="autogeneret5">[http://onthetudortrail.com/Blog/2020/05/11/jane-boleyn-propaganda-and-the-rise-of-myth-by-adrienne-dillard/ Jane Boleyn: Propaganda and the Rise of Myth by Adrienne Dillard<!-- Botgenereret titel -->]</ref>
Historie